Trelis/gawiki huggingface dataset:
Anailís mhatamaiticiúil. Is éard is anailís mhatamaiticiúil ann ná an brainse den mhatamaitic a bhaineann le teorainneacha agus le teoiricí gaolmhara, amhail difreáil, suimeáil, tomhas, sraitheanna éigríochta, agus feidhmeanna anailíseacha.
Scipio Aemilianus. Ba pholaiteoir tábhachtach agus ghinearál an Phoblacht Rómhánach é Publius Cornelius Scipio Aemilianus Africanus Numantinus (185–129 BC) ar a dtugtar go príomha Scipio Aemilianus nó freisin Scipio Africanus Minor, nó Scipio Africanus Óg, a bhí faoi dhó ina chonsal, sa bhliain 147 agus 134 RCh. Ba é an mac nádúrtha é de Aemilius Paullus, ach uchtaíodh é isteach sna Cornelii Scipiones - an teaghlach is suntasaí ag an am - ag mac de chuid Scipio Africanus. 
Sa bhliain 147 RCh, chuaigh sé i gceannas ar an Tríú Cogadh Púnach (149–146 R.Ch.) agus chuir sé léigear agus scrios ar Chartaig. Sa bhliain 134 RCh chuaigh sé i mbun an chogaidh i Numantia (143–133 RCh), chuir sé an smacht ar ais arís ar arm na Róimhe, agus chloígh sé Numantia. Bhí sé ina phátrún suntasach ar scríbhneoirí agus fealsúna, agus ba é Polybius, staraí na Gréige, an duine is cáiliúla acu. 
Teaghlach.
Ba é Scipio Aemilianus an dara mac de Lucius Aemilius Paullus Macedonicus, ceannasaí fheachtas buaiteach na Rómhánach sa Tríú Cogadh Macadónach, agus a chéad bhean, Papiria Masonis.
Mike Campbell. Is ceoltóir, cumadóir amhrán agus léiritheoir Meiriceánach é Michael Wayne Campbell (a rugadh 1 Feabhra 1950).
Polaibias. Ba staraí Gréagach den tréimhse Heilléanach é "Polúbios", (Sean-Ghréigis: Πολύβιος, "Polúbios" ;c. 208- c. 125 RCh) a bhain clú amach mar gheall ar a shaothar 'Na Startha' (Sean-Ghréigis:Ἱστορίαι, "Historíai"). a chlúdaigh an tréimhse 264–146 RCh go mion. Cuireann an obair síos ar dul chun cinn na Poblachta Rómhánaí go dtí a stádas ceannasachta san Mheánmhuir ársa, agus cuimsíonn sí cuntas finné súl ar Léigear na Cartaige agus Léigear na Corainte, sa bhliain 146 RCh, agus an ionghabháil Rómhánach ar mhórthír na Gréige tar éis an Cogadh Acaech.
Tá Polybius tábhachtach mar gheall ar a anailís a rinne sé an mbunreacht measctha nó ar an scaradh cumhachtaí sa rialtas, a raibh tionchar aici ar "" (An Ghaeilge: “Spiorad na nDlíthe”) de chuid Montesquieu, agus ar “chumadóirí” Bhunreacht na Stát Aontaithe. 
Dúchas.
Rugadh Polybius thart ar 208 RCh i Megalopolis,(Ollchathair&gt;), An Arcáid, nuair a bhí sí ina ball gníomhach de Chonradh na hAcháia. Bhí a athair, Lycortas, (Sean-Ghréigis: Λυκόρτας,"Lykórtas") ina pholaiteoir iomráiteach a raibh talamh aige, agus ina bhall den uasaicme rialaithe a tháinig chun mar "strategos" ("ginearál i gceannas") ar Chonradh na hAcháia. Dá bhrí sin, bhí Polybius in ann breathnú go díreach ar ghnóthaí polaitiúla agus míleata na cathrach 'Megalopolis'. Chuir sé spéis i marcaíocht capall agus fiach, caitheamh aimsire a bhfuair faomhadh dó ina dhiaidh sin óna bhraighdeanaithe Rómhánacha. 
Sa bhliain 182 R.Ch., tugadh mór-onóir dó nuair a roghnaíodh é chun próca luaithrigh Philopoemen a iompair, ceann de pholaiteoirí na hAcháia is cáiliúla dá ghlúin. I 69 RCh nó 170 RCh, toghadh Polybius ina Hipparchus (oifigeach marcra), ócáid a chiallaigh go minic go mbeadh sé tofa don "Strategia" bhliantúil (ceannaire airm). Bhí a luath ghairmréim pholaitiúil dírithe ar neamhspleáchas Megalopolis a chothabháil.
NGéadal (ogham). Is í an tríú litir déag den aibítir oghaim an nGéadal (Sean-Ghaeilge gétal). Is í an tríú litir den Aicme Mhuine. Ba é a luach foghraíochta sa Ghaeilge Chianach.
Sanasaíocht.
D'fhéadfadh é gurbh ainmbhriathar an bhriathair "gonid" (goin) ab ea "Gétal". Más fíor, gaolta ab ea é le focal na Breatnaise, "gwanu", 'poll, sáigh', fréamhaithe ón Próit-Ind-Eorpaise *"gʷhen-", 'poll, buail'. Athchruthaíodh an focal sa Ghaeilge Chianach mar "*gʷēdtlo-".
Tháinig an bunfhóinéim (an consan glórach liopachoguasach) sa Ghaeilge Chianach le chéile le (gort) sa tSean-Ghaeilge. I lámhscríbhinní na meánaoise, feictear Latin "ng" na Laidine di, agus dá bharr an litriú neamhshanasaíoch le "n-" thosaigh.
Briatharoghaim.
Is iad a leanas na nathanna meafaracha ("kennings") d'ainm na litreach le fáil sna Briatharoghaim:
Benmont Tench. Is ceoltóir agus amhránaí Meiriceánach é Benjamin Montmorency "Benmont" Tench III (a rugadh 7 Meán Fómhair, 1953).
The Undertones. Is banna Éireannach iad punc-rac as Doire i dTuaisceart na hÉireann é The Undertones, a bunaíodh sa bhliain 1974.
Ifín (ogham). Ar cheann desna "forfeda" san aibítir oghaim is ea Ifín (Sean-Ghaeilge "iphín"). Ar dtús, is amhlaidh gurbh é [p] a luach foghraíochta. De réir "Auraicept na n-Éces", "De Dúilib Feda na Forfid" agus "In Lebor Ogaim" ámh, is é "io", "ía", agus "ia" faoi seach a luach.
Stair.
Téann aibítir an Oghaim siar go dtí ré na Gaeilge Cianaí, nuair nach raibh an pósadh foghraíochta [p] ann. Is amhlaidh mar sin gur cumadh an litir Ifín le linn ré na Sean-Ghaeilge chun an foghar [p] a léiriú. Ar dtús, glaodh "Pín" uirthi, d'fhéadfadh faoi thionchar "pinus" na Laidine. Is níos dóichí é ámh gur fréamhaithe ó "spina" (spíon) na Laidine is ea í. i ndáiríre, is crann nó tom le toradh milis art i gcreat de réir na mbriathogham (féach thíos), agus dá bharr, ní giúis. De réir Kelly (1976), feictear an focal "spín" (ón Laidin) i gCóras na gCrann brí spíonán sin nó spíon gooseberry. Sa chás seo, b'fhéidir go raibh an ceart ag na gluaisithe meánaoiseacha.
De bharr "scéimreachas na nOghamaithe níos deireanaí" (McManus 1988:167), tugadh sainmhíniú as nua ar na cúig bun-fhorfeda mar aicme gutaí, go sainiúil défhoghar. De bharr sin, b'éigean dó litir nua a thabhairt arís don fhoghar [p], an uair seo mar mhodhnú den litir [b], ar a glaodh Beith Bhog nó Peith. Tugadh an t-ainm "i-phín" ar an litir nua, a measadh go seasadh do dhéfhoghair "i-".
Sanasaíocht.
Tugtar gluais in "Auraicept na n-Éces" don fhocal de réir córas na gcrann mar spíonán nó spíon.
Briatharoghaim.
Is iad a leanas na nathanna meafaracha dhá-fhoclach, nó Briatharoghaim ("kennings"), d'ainm na litreach:
Forfeda. Litreacha sa bhreis san aibítir oghaim is ea na Forfeda, i dteannta leis an bunliosta le fiche litir. Cumadh iad i ré na Sean-Ghaeilge, roinnt céadta tar éis bhuaic an Oghaim. Is amhlaidh go seasaidís d'foghair a measadh a bhí ar iarraidh sa bhunaibítir, mar shampla "é(o)", "ó(i)", "ú(i)", "ch" agus "p".
Aicme "Forfeda".
ᚕ ᚖ ᚗ ᚘ ᚙ
Cuireadh na "forfeda" is tábhachtaí ina n-aicme féin: Éabhadh, Óir, Uilleann, Pín agus Eamhancholl.
Luach foghraíochta.
Is iad a leanas luachanna foghraíochta na "bhforfid", a mbunluachanna agus iad a cumadh níos deireanaí — féach thíos. 
Briatharoghaim.
Is iad a leanas briatharoghaim na litreacha (nathanna meafaracha dhá-fhoclach nó "kennings") sna lámhscríbhinní "Auraicept na n-Éces", "De Dúilib Feda na Forfid" agus An Leabhar Oghaim:
Córas na gCrann.
Ó thaobh ainmneacha na "bhforfid" de, níl ann ach ceann amháin a d'fhéadfadh bheith ina chrann nó tom (.i. pín). San "Auraicept" ámh, tugtar ainmneacha crann mar ghluais do cheithre litir:
Inscríbhinní.
Seachas an chéad litir "Éabhadh", ní fheictear go minic na "forfeda" in inscríbhinní Oghaim ortadocsacha. Ní fheictear Óir, Uilleann agus Pín ach go hannamh, agus ní fheictear Eamhaincholl riamh. 
Scríobhtaí "Éabhadh" go minic le haghaidh an fhocail fhoirmle KOI ᚕᚑᚔ, leis an bhfoghar /k/ nó /x/. Ciallaíonn KOI 'Seo é' nó a leithéid, amhail is 'Hic iacit' as Laidin (McManus §5.3, 1991). Feictear é ámh leis a luach gutha in inscríbhinní ortadocsacha níos deireanaí.
Tá na "forfeda" eile chomh gann sin sna hinscríbhinní gur fiú é iad go léir a léiriú (uimhriú de réir Macalister):
"Forfeda" eile.
Thar na cúig "forfeda" pléite thuas, tá cuid mhaith leaganacha eile ann, le fáil idir lámhscríbhinní agus inscríbhinní "scolaí" (iar-6ú haois), ar a dtugtar le chéile "Forfeda". Téann siad siar go dtí réanna Sean-Ghaeilge, Meán-Ghaeilge nó fiú nua-aimseartha moch.
Peith.
ᚚ
Óir nach scríobhtaí na "forfeda" aicmiúil ach go hannamh, d'éiligh na hOghamaithe níos deireanaí (de bharr a "scéimreachas" (McManus 1988:167)) gur ghuthaí iad na príomh-"fhorfeda". B'éigean dóibh ansin litir nua a chruthú don fhoghar [p], mar mhionathrú de [b], ar a taobh, ar a nglaoitear "peith" nó beith bhog.
Lámhscríbhinní.
I measc leaganacha an Oghaim among le fáil in "Auraicept na n-Éces" den 7ú-12ú haoiseanna, aithnítear thuilleadh litreacha mar "fhorfeda" (uia. 79, 80 agus 81).
Inscriptions.
Ar Chloch Bressay ar Inse Shealtainn (Celtic Inscribed Stones Project (CISP) BREAY/1) feictear cúig "forfid", trí díobh le feiceáil ar leachtanna cuimhneacháin eile na hAlban agus i lámhscríbhinní Gaelacha araon, agus dhá cheann a fhaightear i mBressay amháin.
John Barth. Scríbhneoir iar-nua-aoiseach Meiriceánach is ea John Simmons Barth, a rugadh ar 27 Bealtaine 1930 in Cambridge, Maryland. Tá sé aitheanta mar dhuine de na príomhphearsana ag scríobh meitificsin sna Stáit Aontaithe. 
Rinne John Barth staidéar ar feadh tamall sa Scoil Juilliard, scoil cheoil, i gCathair Nua-Eabhrac agus ansin in Ollscoil Johns Hopkins in Baltimore, Maryland. Bhronn an scoil seo céim baitsiléara air sa bhliain 1950 agus céim máistreachta sa bhliain 1951. 
Bronnadh an National Book Award air sa bhliain 1973 as an úrscéal sin leis, "Chimera". Chaith sé blianta ina ollamh le Béarla, in Pennsylvania State University ó 1953 go 1965, in State University of New York in Buffalo ó 1965 go 1973 agus in Johns Hopkins ó 1973 go 1995. D'éirigh sé as an múinteoireacht sa bhliain 1995.
Peith (ogham). Cuireadh go déanach leis na "forfeda" é Peith, ar a nglaoitear fosta "Beith Bhog". Is é [p] a luach foghraíochta.
Téann an aibítir Oghaim siar go dtí ré na Gaeilge Cianaí, agus dá bharr, ní raibh litir ann ó thús don fhoghar [p]. Cuireadh an litir Pín leis an aibítir níos deireanaí chun an foghar seo a scríobh. Roimhe sin, meastar go scríobhtaí Beith le haghaidh agus araon. 
Seachas an chéad litir, Éabhadh, ní scríobhtaí na cúig "bhunfhorfeda" ach go hannamh ar inscríbhinní Oghaim, agus thug seo an deis dosna oghamaithe níos deireanaí um sainmhínithe nua a thabhairt orthu mar aicme dhéfhoghar guta. Tugadh dá bharr foghair ollnua ar na litreacha Pín agus Eamhancholl araon, agus caithfí ainm na litreach 'Pín' a athrú go 'Iphín'. Arí eil mar sin, ba ghá litir nua a chumadh don fhoghar [p], agus cruthaíodh 'Peith'.
Léigear na Corainte (146 RCh). Cath a bhí ab ea Léigear na Corainte idir Phoblacht na Róimhe agus an cathairstát Gréagach an Choraint agus a chomhghuaillithe san Léig Acaech sa bhliain 146 RCh, a raibh díothú iomlán na Corainte mar thoradh air. Chuir an cath seo deireadh leis An Chogadh Acaech agus tús thréimhse an fhorlámhais Rómhánaigh i stair na Gréige. 
Forbhreathnú.
Sa bhliain 146 RCh, In 146 RC, chloígh na Rómhánaigh a bpríomh-chéile comhraic sa Mheánmhuir, an Chartaigan, agus chaith siad na míonna ina dhiaidh sin ag crá na Gréagaigh chun iad a ghríosú chun troda, agus é mar aidhm acu cath deiridh a bheith acu a chuirfeadh lena bhforlámhas sna dúichí sin.
Liosta de stáit cheannasacha agus chríocha spleácha na hAfraice. Seo liosta de stáit cheannasacha agus de chríocha spleácha na hAfraice . Cuimsíonn sé stáit atá aitheanta go hiomlán, stáit a bhfuil aitheantas teoranta nó neamhaitheantas acu, agus críocha spleácha na hAfraice agus stáit neamh-Afracacha araon. Liostaíonn sé 54 stát ceannasach agus 10 gcríoch neamh-cheannasach. 
Tá Málta agus páirteanna na Fraince, na hIodáile, na Portaingéile agus na Spáinne suite ar phláta ilchríochach na hAfraice, cuid acu i bhfad níos gaire don Afraic ná do mhórthír na hEorpa, ach, mar choinbhinsiún, go ginearálta meastar go bhfuil siad san Eoraip. Ar an gcaoi chéanna, tá oileán Socotra ar phláta na hAfraice freisin agus tá sé i bhfad níos gaire don Afraic, ach is cuid pholaitiúil é de Phoblacht Éimin san Áise. Meastar gur stát Afracach é an Éigipt, cé go bhfuil cuid dí, Leithinis Shíonáí, san Áise. 
Stáit cheannasacha.
Stáit aitheanta.
Is baill de na Náisiúin Aontaithe agus d'Aontas na hAfraice .
Eipigéineolaíocht. Sa bhítheolaíocht, is éard is eipigéineolaíocht ann ná an staidéar ar athruithe ar léiriú na géine atá le fáil le hoidhreacht go miotóiseach agus nach dtarlaíonn athrú sa tseicheamh ADN air dá mbarr. Tugann an réimír Sean-Ghréigis: "epi-" (ἐπι- "thar, lasmuigh de, timpeall") sa téarma "eipigéineolaíocht" le tuiscint go bhfuil gnéithe “ar bharr” nó “sa bhreis" ar an bhonn géiniteach traidisiúnta le haghaidh oidhreachta.
Aaron Connolly. Is imreoir sacair Éireannach é Aaron Connolly, as Órán Mór, Contae na Gaillimhe.
Borderlands. Is físchluiche lámhaigh céad phearsan é Borderlands. Tá ceathrar príomhcharachtar ann darb ainm Mordecai, Lillith, Brick, agus Roland. Tá áiteanna difriúla sa chluiche, mar shampla: an bolcán agus an tréig agus an mianach. Is é an cuspóir sa chluiche teacht ar an bhfionnachtain.
An tSean-Choraint. Cathairstát ar Chuing na Coraint ab ea an tSean-Choraint (Sean-Ghréigis:Κόρινθος,"Kórinthos"), an stráice cúng talún a nascann an Pheilipinéis go dtí mórthír na Gréige, timpeall leathbhealach idir an Aithin agus Sparta. Tá an chathair nua-aimseartha, an Choraint, suite thart ar 5 chiliméadar soir ó thuaidh ó na fothracha ársa. Ón bhliain 1896, tá imscrúduithe seandálaíochta córasacha ar na Tochailtí Corainteacha ar siúl ag an tar éis cuid mhór den chathair ársa a nochtadh, agus tá gnéithe nua de sheaniarsmaí ag teacht chun solais le tochailtí a rinne an Roinn Chultúir de chuid na Gréige le déanaí. 
Tá aithne mhaith ar Chorinth ag Chríostaí ó dhá litir Naomh Pól sa Tiomna Nua, [[Céad Litir Naomh Pól chuig na Corantaigh|an Chéad agus [[Dara Litir Naomh Pól chuig na Corantaigh|Dara]] Litir Naomh Pól chuig na Corantaigh. Luaitear an Choraint freisin i [[Gníomhartha na nAspal|nGníomhartha na nAspal]] mar chuid de thaistealaithe misinéireachta Phóil. Chomh maith leis sin, tá sciar maith de dhara leabhar [[Phausanias (geografaí )|Phausanias]] Ἑλλάδος Περιήγησις, "Hellados Periegesis" (Gaeilge:"Cur síos ar an nGréig") faoin Choraint.
Allísín. Is díorthach de lísín é allísín, a úsáidtear i dtáirgeadh laistine agus collaigine. Déantar é a tháirgeadh trí ghníomhartha na heinsíme ocsaíodáis lísil sa mhaitrís eachtarcheallach, agus tá sé riachtanach san bhfoirmiú trasnasctha a chobhsaíonn collaigin agus laistin.
Aimíonaigéad próitéinigineach. Is aimíonaigéid iad na haimíonaigéid phróitéinigineacha a n-ionchorpraítear go bithshintéiseach i bpróitéiní le linn an aistrithe. Ciallaíonn an focal “próitéinigineach” “cruthú próitéine”. Le linn an tsaoil a bhfuil eolas air, tá 22 aimíonaigéad atá ionchódaithe go géiniteach ("próitéinigineach"), 20 sa chód caighdeánach agus 2 eile sa bhreis ar féidir iad a nionchorprú trí mheicníochtaí speisialta aistriúcháin. 
I gcodarsnacht leis sin, is aimíonaigéid iad aimíonaigéid neamhphróitéinigineach nach n-ionchorpraítear i bpróitéiní (cosúil le haigéad gáma-aimíneabútrach, L-DOPA, nó trí-iadaitíoróinín), atá míchorpraithe in ionad aimíonaigéad atá ionchódaithe go géiniteach, nó nach dtáirgtear go díreach agus ina n-aonar le gnáth-innealra ceallach (cosúil le hiodrocsapróilín). Is minic a eascraíonn an dara ceann as modhnú iarthrasdula na bpróitéiní. Ionchorpraítear cuid de na haimíonaigéid neamhphróitéineacha i peiptídí neamhribeasómacha a dhéantar a shintéisiú le siontáisí peiptídí neamhribeasómacha.
Trasaistriú. Sa ghéinitic, is éard atá i gceist le trasaistriú ná aistriú teascán crómasóim amháin isteach i gcrómasóm eile. Go minic bíonn trasaistrithe mar seo deilíneach.
Neighborhoods (albam Blink-182). Is albam ón bhanna Blink-182 é Neighborhoods, a bhí eisithe ar an 27 Meán Fómhair, 2011.
Traicliosta.
Gach amhrán le DeLonge, Hoppus agus Barker.
Sulfáit alúmanaim amóiniam. Is sulfáit dhúbailte chriostaltach bhán í sulfáit alúmanaim amóiniam, ar a dtugtar alúm amóiniam nó go díreach alúm (cé go bhfuil go leor substaintí difriúla ar a dtugtar " alúm " freisin orthu) a fhaightear de ghnáth mar dhódeacaihiodráit, foirmle (NH 4 ) Al (SO 4 ) 2 · 12H 2 O. Úsáidtear é i méideanna beaga in bhfeidhmeanna éagsúla nideoige. Faightear an dódeacaihiodráit go nádúrtha mar an mhianra tearcithreach tschermigite 
Táirgeadh agus airíonna bunúsacha.
Déantar alúm amóiniam as hiodrocsaíd alúmanaim, aigéad sulfarach agus sulfáit amóiniam. Is tuaslagán soladach í le halúm potaisiam. Fágann pirealú alúmana. Úsáidtear alúmana sin i dtáirgeadh púdair mheilte agus mar réamhtheachtaithe ar gheamanna sintéiseacha. 
Úsáidí.
Ní cheimiceán tábhachtach tionsclaíoch é alúm amóiniam ná ina imoibrí saotharlainne thar a bheith úsáideach, ach tá sé saor agus éifeachtach, a iarrann go leor iarratas nideoige. Úsáidtear é chun íonú uisce, i ngliúnna glasraí, i stroighin poircealláin, i ndíbholaígh agus i súdaireachtí, dathú agus i dteicstílí tintedhíonacha. Is iondúil go mbíonn an pH an tuaslagáina eascraíonn as cur i bhfeidhm logánta an alúim amóiniam le hallas sa raon beagán aigéad, ó 3 go 5. 
Is comhábhar coitianta é alúm amóiniam i spraeanna ruaigtheacha ainmhithe. 
Tocsaineolaíocht.
Ba chomhábhar fliuchshaillte coitianta é Alúm a úsáideadh chun briscenacht i nglasraí caomhnaithe a chur chun cinn, mar gheall ar an mbealach a imoibríonn sé le peictin nádúrtha. Ní bhaintear an úsáid chéanna as sa lá atá inniu as mar go mbíonn amhras air faoi nasc a bheith aige leis an Galar Alzheimer, agus níl sé molta a thuilleadh i gcomhair picilte ach tugtar E-uimhir E523 air go fóill. 
Tá dlúthbhaint ag sulfáit alúmanaim le halúm amóiniam, agus meastar go bhfuil sé neamhthocsaineach suas go LD50 de 6207   mg / kg.
Sulfáit photaisiam alúmanaim. Is comhdhúil cheimiceach í sulfáit photaisiam alúmanaim, alúm photaisiam, nó alúm potaise: an sulfáit dhúbailte de photaisiam agus alúmanam, a bhfuil foirmle cheimiceach Kal (SO 4) 2. aici. Faightear í go coitianta mar an dódeacaihiodráid, Kal (SO 4) 2 · 12H 2 O. Criostalaíonnsí sí i struchtúr ciúbach le grúpa spáis P a -3 agus paraiméadar laitíse de 12.18 Å . Is í an chomhdhúil is tábhachtaí den aicme cineálach comhdhúile ar a dtugtar alúmaí, agus is minic a thugtar alúm orthu . 
Úsáidtear sulfáit photaisiam alúmanaim go coitianta in íonú uisce, i dtionscal na súdaireachta agus an dhathaithe, tinedhíonta teicstílí, agus i bpúdar bácála mar E uimhir E522. Tá úsáidí cosmaideacha aici freisin mar dhíbholaí, mar lóis iarbhearrtha agus mar stipeach do mhionfhuiliú ó bearradh. 
Tocsaineolaíocht agus sábháilteacht.
D'fhéadfadh alúm photaisiam bheith ina lag greannaitheoir craicinn.
De Dúilib Feda na Forfid. Dréacht gearr is ea De Dúilib Feda na Forfid maidir le bríonna litreacha na cúig "Forfeda" san Oghamchraobh (aibítir).
Vox. Páirtí polaitiúil sa Spáinn is ea Vox, i bhfad amach ar an eite dheis.
Cloch Oghaim Bhréisteach. Séadchomhartha Náisúnta (415) is ea Cloch Oghaim Bhréisteach (CIIC 10), suite i gContae Mhaigh Eo, Éire.
Suíomh.
Seasann Cloch Oghaim Bhréisteach i ngort, 4.2 km ó thuaidh siar ó thuaidh de Chill Ala, ag .
Stair.
Creidtear gur tógadh an chloch le linn na Cré-umhaoise, agus gur cuireadh an tOgham uirthi tuairim is AD 550–900.
D'aimsíodh an chloch ina luí i ngort sa mhí Aibreáin 1874 ag turasóir Sacsanach, W. K. Dover, agus tugadh aird Sir Samuel Ferguson uirthi, a rinneadh í a chur ar ais suas.
Cur síos.
Is gallán é an Chloch Oghaim Bréisteach le tomhas 366 × 76 × 60 cm, a bhfuil aici inscríbhinní Oghaim ar dhá imeall. Faightear scríofa ann: 
Creidtear go luann seo garmhac Amhalaí mhic Fiachra (bás. AD 440), rí na gConnacht de chlann Uí Fiachrach, as a bhfuil an tuath, agus níos deireanaí an bharúntacht, Tír Amhlaidh ainmnithe.
Avril Lavigne. Is amhránaí agus aisteoir Ceanadach í Avril Ramona Lavigne (rugadh í ar an 27 Meán Fómhair 1984).
Cloch Oghaim Bhaile Mhuadáin. Séadchomhartha Náisiúnta (599) is ea Cloch Oghaim Bhaile Mhuadáin (CIIC 38), suite i gContae Chill Chainnigh, Éire.
Suíomh.
Tá Cloch Ogham Bhaile Mhuardáin suite i mbanrach le taobh goirt, 1.7 km ó dheas de Chnoc an Tóchair, i nGleann na Feoire gContae Chill Chainnigh, ag .
Stair.
Greanadh Cloch Oghaim Bhainne Mhuadáin c. AD 700–900. Ath-aimsíodh í an éigin roimh an mbliain 1841, agus leagadh í ag tóraithe taisce. Sa bhliain 1850, bhí sé ar intinn ag tionónta na talún í a scriosadh mar bhac céachta, ach ar an dea-uair shábháil an tiarna talún Richard Langrishe í.
Cur síos.
Is leac slinne í an chloch, le tomhas 231 × 175 × 23 cm, le hinscríbhinn Oghaim ar threibh amháin:
Strictly Come Dancing (sraith 17). Is comórtas damhsa teilifíse é Strictly Come Dancing, a thosaigh sa Ríocht Aontaithe sa bhliain 2004. Tá sé ar BBC One. Thosaigh an seachtú sraith déag ar an 7 Meán Fómhair, 2019 agus chríochnaigh sé ar an 14 Nollaig 2019.
Is iad Shirley Ballas, Bruno Tonioli, Craig Revel Horwood agus Motsi Mabuse na breithiúna don sraith seo.
Cloch Oghaim Cháisleán tSíomoin. Séadchomhartha Náisiúnta (304) is ea Cloch Oghaim Cháisleán tSíomoin (CIIC 47), suite gar do Chuan an Bhriotáis, Contae Chill Mhantáin, Éire.
Suíomh.
Tá Cloch Oghaim Cháisleán tSíomoin suite le taobh bóthair ina luí droim in airde, 2.2 km siar ó thrá Bhaile na Carraige, ag . Ritheann "Potter's River" 260 m ó dheas.
Stair.
Greanadh Cloch Oghaim Cháisleán tSíomoin tuairim is AD 350–550, agus áth-aimsíodh í sa bhliain.
De réir béaloideas áitiúil, thóg fathach Cháisleán tSíomoin suas an chloch lá agus chaith síos an cnoc í. Ba iad a ingne a rinne na scríoba. Deir scéal eile gur thóg fear an dúchais an chloch mar iarta. D' éirigh an Aos Sí feargach dá bharr agus chuir siad a chuid sceanra ag damhsa is ag gliogarnach. Tar éis seachtaine, chuir sé an choicís ar ais ina háit.
Cur síos.
Is leac é Cloch Oghaim Cháisleán tSíomoin le tomhas 150 × 48 × 20 cm, agus tá inscríbhinn Oghaim ar imeall amháin: 
I measc léitheoireachtaí eile, tá NETACARI NETACAMI, QEVASARI QEVASAGI nó NETACARI SETACAGI.
Cloch Oghaim Bhéal an Churraigh Bháin. Séadchomhartha Náisiúnta (426) is ea Cloch Oghaim Bhéal an Churraigh Bháin (CIIC 66), suite i gContae Chorcaí, Éire.
Suíomh.
Tá Cloch Oghaim Bhéal an Churraigh Bháin ina seasamh i ngort i bhFánchoill agus Na Coillte, 4.3 km ó dheas soir ó dheas de Dhá Dhrom, os cionn Ceann Mara, ag .
Stair.
Greanadh an gallán seo tuairim is an 4ú–6ú haois AD. Is í an chloch Oghaim is airde a bhfuil aithne uirthi.
Cur síos.
Is gallán ard é Cloch Oghaim Bhéal an Churraigh Bháin le tomhas 470 × 102 × 32 cm, agus tá dhá inscríbhinn Oghaim ar dhá imeall air. Ar imeall amháin tá:
Cloch Oghaim Airghleanna. Séadchomhartha Náisiúnta (221.01) is ea Cloch Oghaim Airghleanna nó "an Gallán", suite in Airghleann i gContae Chiarraí, Éire.
Suíomh.
Tá Cloch Oghaim Airghleanna suite i ndiallait idir Cnoc Bréanainn agus Más an Tiompáin, ag .
Stair.
Cuireadh an chloch suas mar leac uaighe, le hinscríbhinn as Gaeilge Chianach, tuairim is AD 550–600.
Cur síos.
Is cloch ghainimh í, le tomhas 191 × 38 × 20 cm. Is í an inscríbhinn ná:
Tá cros chiorclaithe uirthi.
An Bheilg i gComórtas Amhránaíochta na hEoraifíse. Ghlac An Bheilg páirt i gComórtas Amhránaíochta na hEoraifíse don chéad uair sa bhliain 1956.
Dua Lipa. Is amhránaí agus mainicín Sasanach í Dua Lipa (rugadh í ar an 22 Lúnasa 1995).
Cloch Oghaim Dhoire Fhíonáin Beag. Séadchomhartha Náisiúnta (346) is ea Cloch Oghaim Dhoire Fhíonáin Beag, suite i gContae Chiarraí, Éire.
Suíomh.
Bhíodh an chíoch ina luí droim in airde ar thrá Doire Fhíonáin, gar do Chathair Dhónaill i gContae Chiarraí. Cuireadh suas í le taobh an bhóthair ag Oifig na nOibreacha Poiblí sna 1940í, anois ag 
Stair.
Cuireadh suas an chloch marcas leag uaighe le hinscríbhinn as Gaeilge Chianach, tuairim is sa luath-6ú haois AD.
Cur síos.
Is chloch ghainimh í an séadchomhartha, le tomhas 211 × 51 × 30 cm. Síonchaite go dona is ea an inscríbhinn, ach léitear:
Faightear i "Llatigni" an mhír dhíspeagtha -"gno"- (-ín inniu), a mholann gur "Láithbe" nó "Láithech" an ea an bunainm. Is mír dhíspeagtha í "Min"- fosta, a mholann bunainm "Erc" Beag.
Clocha Oghaim Aird Chánachta. Séadchomhartha Náisiúnta (430) is ea an dá chloch, Clocha Oghaim Aird Chánachta, (CIIC 246), suite i gContae Chiarraí, Éire.
Suíomh.
Tá na clocha suite 1.7.km siar ó Caisleán na Mainge, taobh ó thuaidh den abhainn Chaisleán na Mainge, ag .
Stair.
Ní féidir na hinscríbhinní a léamh go cruinn ceart, óir gur ró-bhearnach iad — greanadh inscríbhinní Oghaim in Éirinn ámh idir na 4ú agus 10ú haoiseanna. Ath-aimsíodh iad sna 1940í.
Cur síos.
Faightear na clocha i dteannta le gallán mór, 1.6 m in airde.
Is iad a leanas an ogham ar na clocha: